**Predkladacia správa**

Ústav pamäti národa na základe § 12 ods. 5 zákona č. 553/2002 Z. z. o sprístupnení dokumentov o činnosti bezpečnostných zložiek štátu 1939 – 1989 a o založení Ústavu pamäti národa a o doplnení niektorých zákonov (zákon o pamäti národa) predkladá Výročnú správu o činnosti Ústavu pamäti národa za rok 2016. Predkladaná správa dokumentuje materiálne a organizačné zabezpečenie plnenia úloh uložených Ústavu pamäti národa zákonom a plnenie úloh, uložených zákonom v hodnotenom období v roku 2016.

O výročnej správe rokovala Správna rada Ústavu pamäti národa v dňoch 3. a 21. 04. 2017. Správna rada prerokovala výročnú správu v Dozornej rade Ústavu pamäti národa dňa 21. 04. 2017.

Výročná správa bude zverejnená na internetovej stránke Ústavu pamäti národa [www.upn.gov.sk](http://www.upn.gov.sk) a zároveň poskytnutá elektronickým a tlačovým médiám, ako aj verejnosti.